Nee wat, Proteas, hier kom nóg slae | Maroela Media
Nee wat, Proteas, hier kom nóg slae
Virat Kohli – 160 nun. (Foto: Facebook)
ŉ Reeksneerlaag van 6-0 wink vir die Proteas in die eendagreeks teen die Indiese toerspan.
Hoe Suid-Afrika sake gaan omkeer nadat hulle Woensdag op Nuweland weer verneder is, weet nugter. Indië is nou 3-0 in die reeks voor en al drie was maklike, oortuigende oorwinnings.
Die besoekers het met 179 lopies gewen.
Virat Kohli, met die geluk van ŉ beslissing wat ná hersiening omgekeer is, het met sy skitterende 160 nun die Proteas se boulaanval aan flarde geslaan en toe het sy span se draaiboulers weer hulle ding gedoen.
Indië het 303/6 aangeteken nadat hulle ingestuur is om te kolf, en die Suid-Afrikaanse kolwers kon net 179 in 40 beurte bymekaar skraap. Dit is die tweede opeenvolgende keer dat die tuisspan nie hulle 50 beurte enduit kon kolf nie. Hulle is in presies 40 boulbeurte uitgehaal – darem beter as Sondag se 32.2 in Centurion.
Daar was opgewondenheid in die Proteas se geledere toe die Indiese aanvangskolwer Rohit Sharma vir nul deur KG Rabada uitgehaal is, maar ŉ honderd balle later was die tweedepaaltjie-vennootskap tussen Kohli en Shikhar Dhawan 100 lopies werd.
Kohli se onoorwonne 160 is in 159 balle met 12 viere en twee sesse aangeteken.
Indië het uit die staanspoor teen meer as vyf lopies per boulbeurt gekolf, hoofsaaklik omdat Lungi Ngidi die kluts kwyt was en amper agt lopies per boulbeurt afgestaan het wat die Indiërs op dreef gekry het.
Dit was hoe later hoe kwater.
Dit was JP Duminy, wat met sy vyftigtal (51 lopies) en twee paaltjies moontlik die voorste speler van die tuisspan was, wat met sy sewende bal toegeslaan het om van Dhawan (76, 63 balle, 12 viere) ontslae te raak.
Toe het die Indiërs op 140 na 23.1 beurte gestaan.
Saam met die kaptein Aiden Markram (32) het hy 78 om die tweede paaltjie daargestel.
Daarna was dit net David Miller (25 stadige lopies vir die groot slaner in 42 balle) wat darem soos ŉ kolwer gelyk het.
Die Indiese draaiboulers Yusvendra Chahal (4/46) en Kuldeep Yadav (4/23) het eenvoudig met hulle verwoesting van die tweede eendaagse wedstryd voortgegaan.
Vir die volledige telkaart en ander inligting, klik op die skakel.
Proteas: Die paar ervare manne sal hul kant moet bring
Toe ons die loot wen en en besluit om eerste te boul het ons klaar die wedstryd verloor. In al die jare is dit gereeld gesê die span wat op Nuweland die loot in ‘n dag aand wedstryd wen kolf EERSTE want die getye het blykbaar ‘n invloed wat voordelig is vir boulwerk. Aiden behoort dit te weet as hy krieket sedert sy kinder jare gevolg het. Was hy bang die wedstryd siu weer teen etenstyd verby wees as hy eerste kolf. Verder wil SA kolwer nie werk vir lopies nie. Hulle wil balle uit veld slaan en nie tussen die paaltjies met hul voete vir lopies volg nie en dan wil ek nie eers van powere veldwerk praat nie. Dit id maklik om goed te lyk teen Zim en Bangladesh maar sodra jy in jou eie gewig klas boks is dit ‘n ander storie. Ons was gelukkig om 2 toetse te wen want Indië was goed geplaas om daardie 2 toetse te wen en toe kry ons soos altyd ‘n valse beeld van ons self.
Watse “geluk” het die fantastiese kaptein Kohli gehad? S-Afrikaners soek verskonings en sal elke klippie omdraai om een te kry (die kolfblad, die beserings, die tegnologie, blah blah blah). Die tegnologie het duidelik iets gewys. Geluk? Nee, tipiese Suid-Afrikaanse suur druiwe.
Plaas daarvan dat SA ‘n kaptein kry (Faf, Markram, Amla almal was almal skuldig) wat ten minste lyk of hy belangstel in die game.
Wat ‘n plesier om Indië te sien speel: elke speler is gemotiveerd. ‘n Ware kampioenspan, nie ‘n spul suur verloorders en verskoning soekers nie . . . nes Australië se krieketspan en die magtige All Blacks!
Moet tog nie so negatief wees nie. Ons is steeds die 2de beste toetsspan en eendagspan in die wêreld. En ons verloor teen die nommer een span in die wêreld. So is is nie so pateties nie. En daar is baie topspelers afwesig weens beserings. (Ja die gebrek aan diepte in SA is ‘n bekommernis.) Ons groot fout is, hoekom berei ons, teen Indië, blaaie voor wat draaiers bevoordeel.
Haal my uit as jul wil, en ek weet van al die besering…maar is ons nie besig om te radically te transform to soon?
Ek kyk so na die span en ek stem radical transformation!!!! En die eind resultaat is te verwagte
…..bwahahahaaaaa ek lag vir julle!!!
Te veel weak links …..
Ooops · 12 maande gelede
Ek kon dit nie beter stel nie, hoor hoor!!!
Leer die les · 12 maande gelede
Australië kies manne wat “perform” het in die Big Bash en eers wen hulle NZ en gister Engeland maklik. Ons kies ouens op kleur en lang vergete reputasies. Waar is die manne wat “perform” in die Momentum reeks – Colin Ackerman, JJ Smuts, Theunis de Bruyn, Albie Morkel, Dane Vilas om ‘n paar te noem!! Hoekom moet die performers by die huis sit en ons ‘n tweede klas span op die veld sit?? Suid-Afrika het ‘n wen mentaliteit gehad en ons haat om te verloor, maar nou word dit ‘n norm. JP Duminy is vir my soos Rudy Paige – hoekom is hy nog daar?? 51 uit 67 balle terwyl jy oor die 6 per boulbeurt benodig is nie goed genoeg vir ‘n internasionale kolwer nie – dit het net veroorsaak dat die res moes “catch-up” speel en ons val toe weereens uitmekaar.
Voeg Gihan Cloete, Sarel Erwee en Morne van Wyk by. (al is hy ouerig) Stem volkome saam met jou.
Die span word deur die afriger en die kaptein saam gestel. Ek het dit al in die verlede gemeld dat daar in SA Krieket ‘n “click” is.
As jy nie deel is van die “click” is nie, tel jou spelpatroon nie.
diepte net nie daar nie. Jammer maar met Duminy op 3, en Zondo of 4 is daar geen kaans. Al het hy n 50 lat gekry moet n nommer 3 en 4 kolwer 150 te kan haal as hy in is, daar is nie een in die span behalwe Amla, wat al n ruk sukkel.
WATTER REGDENKENDE MENS SAL DAARNA UITSIEN OM NA DIE OORBLYWENDE “ODI’S” TE KYK?
Stem saam. Kyk liewer die driehoekige reeks “down under” en terwyl die ODI’s gespeel word, haal jy al die lekker verlore slaap in.